Okolo Slovenska

**Okolo Slovenska** (; ) sú medzinárodné etapové preteky, ktoré sa konajú na Slovensku. Boli založené v roku 1954 a od roku 2002 boli zaraďované do kategórie 2.2 v UCI Continental Circuits. V roku 2017 boli zaradené do kategórie 2.1.

Sú to etapové preteky, ktoré sa obyčajne skladajú z 5 alebo viac etáp.

## História
Prvé preteky Okolo Slovenska boli odštartované 19. júna 1954 na Stalinovom námestí v Bratislave a obsahovali 7 etáp. Vyhral ich český cyklista Karel Nesl, pričom slovenský cyklista Vlastimil Ružička vyhral tri zo siedmich etáp. Konali sa väčšinou v júni, od roku 2018 sa konali v septembri, v roku 2024 opäť na konci júna.

### Víťazi

## Ročníky
* Ročník 2011 začal dňa 4. júna v Novákoch a skončil dňa 11. júna 2011 v Gabčíkove.
* Ročník 2012 začal dňa 5. júna v Liptovskom Mikuláši a skončil 9. júna 2012 v Gabčíkove.

### Okolo Slovenska 2013

57. ročník pretekov Okolo Slovenska začal 4. júna 2013 v Košiciach a skončil 8. júna v Hlohovci. Pôvodný cieľ v Bratislave bol z dôvodu povodní zrušený, čím sa skrátila aj dĺžka pretekov. Z celkových plánovaných 770,6 km bolo napokon v 4. etapách odjazdených 666,7 km. Celkovým víťazom sa stal český pretekár Petr Vakoč z tímu Etixx-Ihned.

### Okolo Slovenska 2014

58. ročník etapových pretekov začal 3. júna 2014 prológom v Stropkove a skončil 7. júna v Bratislave. Celkových 722,4 km bolo rozdelených do 5. etáp, z toho prvú tvorila časovka tímov. V 22 nahlásených tímoch pretekalo 132 pretekárov z 20. krajín, ktorí absolvovali 10 vrchárskych a 8 rýchlostných prémií.

### Okolo Slovenska 2015

59. ročník etapových pretekov začal 9. júna 2015 exhibíciou a prológom v Šahách a skončil 14. júna v Bratislave. Celkových 861,3 km bolo rozdelených do 5. etáp, ktorým predchádzala špeciálna exhibícia, nezapočítavaná do celkových výsledkov. 

### Okolo Slovenska 2016

60. ročník etapových pretekov začal 7. júna 2016 prológom v B. Bystrici a skončil 12. júna v Piešťanoch. Celkových 806,8 km bolo rozdelených do 5. etáp, ktorým predchádzala krátka časovka. V 24 nahlásených tímoch pretekalo 142 pretekárov, ktorí absolvovali 17 vrchárskych a 15 rýchlostných prémií. Celkovým víťazom sa stal talian Mauro Finetto.

### Okolo Slovenska 2017

61. ročník etapových pretekov začal 7. júna 2017 prológom v Levoči a skončil 11. júna v Trnave. Celkových 762,1 km bolo rozdelených do 4. etáp, ktorým predchádzala krátka časovka. Pretekári z 25. nahlásených tímov absolvovali 14 vrchárskych a 12 rýchlostných prémií.

### Okolo Slovenska 2018

62. ročník etapových pretekov začal 12. septembra 2018 prológom v Poprade a skončil 16. septembra v Galante. Celkových 708,7 km bolo rozdelených do 4. etáp, ktorým predchádzal prológ. Spolu 142 pretekárov z 21 nahlásených tímov absolvovalo 16 vrchárskych a 12 rýchlostných prémií.

### Okolo Slovenska 2019

63. ročník etapových pretekov začal 18. septembra 2019 v Bardejove a skončil 21. septembra v Senici. Celkových 714,3 km bolo rozdelených do 4. etáp a časovky. Pripravených bolo 14 vrchárskych a 10 rýchlostných prémií, ktoré dokončilo 135 zo 147 pretekárov.

### Okolo Slovenska 2020

64. ročník etapových pretekov začal 16. septembra 2020 v Žiline a skončil 19. septembra v Skalici. Celkových 672,5 km bolo rozdelených do 4. etáp a časovky. Pripravených bolo 21 vrchárskych a 10 rýchlostných prémií.

### Okolo Slovenska 2021

65. ročník etapových pretekov začal 15. septembra 2021 prológom v Košiciach a skončil 19. septembra v Trnave. Celkových 692,1 km bolo rozdelených do prológu a 4. etáp, v ktorých pretekári absolvovali 15 vrchárskych a 12 rýchlostných prémií.

### Okolo Slovenska 2022

66. ročník etapových pretekov začal 13. septembra 2022 prológom a časovkou jednotlivcov v Bratislave a skončil 17. septembra v Košiciach. Celkových 727,7 km bolo rozdelených do prológu a 4. etáp, v ktorých pretekári absolvovali 17 vrchárskych a 12 rýchlostných prémií.

### Okolo Slovenska 2023

67. ročník etapových pretekov začal predstavením tímov 12. septembra 2023 v Košiciach a skončil 17. septembra v Púchove. Celkových 821,4 km bolo rozdelených do 5. etáp, v ktorých pretekári absolvovali 18 vrchárskych a 15 rýchlostných prémií.

Do súťaže nastúpili 4 tímy najvyššej ligy (Groupama - FDJ, Astana - Qazaqstan, Jumbo - Visma a Soudal - Quick-Step), 6 prokontinentálnych (EOLO - Kometa, Caja Rural - Seguros RGA, Green Project - Bardiani CSF, Equipo Kern Pharma, Human Powered Health a Team Corratec) a 11 kontinentálnych, medzi nimi reprezentácia Holandska. Podujatia sa zúčastnila dvojica slovenských tímov - Dukla Banská Bystrica a RRK Group - Pierre Baugette – Benzinol. 

Celkovým víťazom sa stal Rémi Cavagna z tímu Soudal – Quick-Step, zelený dres v bodovacej súťaži získal Tim Merlier z rovnakého tímu, bodkovaný dres najlepšieho vrchára získal Milan Vader z tímu Jumbo – Visma a biely pre najlepšieho cyklistu do 25 rokov získal jeho tímový kolega Colby Simmons. Najlepším slovenským zástupcom bol Lukáš Kubiš z Dukly Banská Bystrica a ocenenie pre najbojovnejšieho pretekára získal Thibaut Pinot z tímu Groupama – FDJ.

### Okolo Slovenska 2024

68. ročník etapových pretekov začal predstavením tímov a tímovou časovkou 26. júna 2024 v Dunajskej Strede a skončil 30. júna na Štrbskom Plese. Celkových 707,8 km bolo rozdelených do 5. etáp, v ktorých pretekári absolvovali 20 vrchárskych a 8 rýchlostných prémií.

Do súťaže nastúpili tímy Soudal - Quick-Step (7 jazdcov), Cofidis (7), Jayco AlUla (7), Dukla B. Bystrica (7), Pierre Baguette Cycling (7), Lotto Dstny (7), Team Polti - Kometa (7), Q36.5 Pro Cycling (7), Bingoal WB (7), Team Corratec (7), Caja Rural - Seguros RGA (7), Team Novo Nordisk (6), Arkéa - B&B Hôtels Cont. (7), VolkerWessels Team (7), ARA | Skip Capital (6), Elkov - Kasper (7), ATT Investments (7), Biesse Carrera (7), Adria Mobil (7), Hrinkow Advarics (7) a Mexická reprezentácia (7). Svojou účasťou v tomto ročníku zavŕšil svoju kariéru Peter Sagan.

### Okolo Slovenska 2025

69. ročník etapových pretekov začal predstavením tímov a prvou etapou 17. septembra 2025 v Bardejove a skončil 21. septembra v horskom stredisku Kohútka. Celkových 795,4 km bolo rozdelených do 5. etáp, v ktorých pretekári absolvovali 17 horských a 9 rýchlostných prémií.

Na štart nastúpilo 137 cyklistov, prezentujúcich tímy Jayco AlUla (WT), Soudal - Quick-Step (WT), Visma | Lease a Bike (WT), Unibet Tietema Rockets (PT), Lotto Dstny (PT), Solution Tech Vini Fantini (PT), Team Novo Nordisk (PT), Dukla Banská Bystrica (CT), Pierre Baguette Cycling (CT), Groupama - FDJ (CT), XDS Astana Development (CT), Biesse Carrera Premac (CT), VolkerWesseles Team (CT), ATT Investments (CT), Elkov - Kasper (CT), Illes Balears Arabay (CT), Adria Mobil (CT), Karcag Épkar Team (CT), Diftar Continental Team (CT) a Mazowsze Serce Polski (CT). Slovensko zastupovali Dukla Banská Bystrica a Pierre Baguette Cycling.

Prvé 4 etapy mali rovnakého víťaza, náš Lukáš Kubiš s ním vo všetkých týchto etapách viedol rovnocenný súboj, pričom skončil na 2. mieste. O celkovom poradí sa rozhodlo v poslednej etape, kde zvíťazil Paul Double z tímu Jayco – AlUla, druhý skončil Bart Lemmen a tretí Thomas Gloag. Zelený dres bodovacej súťaže získal Paul Magnier, vrchársky bodkovaný dres Martin Voltr, biely pre cyklistu do 23 rokov Cian Ujitdebroecks. Najlepším Slovákom aj najbojovnejším pretekárom celého ročníka sa stal celkovo šiesty Lukáš Kubiš.

## Referencie

## Externé odkazy
*Okolo Slovenska oficiálna stránka pretekov.
*Tour de Slovaquie  výsledky na *Cycling Archives*
*Tour de Slovaquie výsledky na *Cycling News*

## Zdroj

Kategória:Cyklistické preteky na Slovensku